
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 189
                                                           din 27 septembrie 2018
privind însuşirea şi aprobarea proiectului tehnic și actualizarea parametrilor tehnico-economici pentru obiectivul de investiții: “Sistem de semaforizare cu funcţionare sincronă pentru realizarea corelării de     tipul „undă verde”, amplasat pe drumul E 60 ce străbate municipiul Sighişoara”

Consiliul Local al Municipiului Sighişoara, întrunit în ședință ordinară, 

            Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 19.696/10.07.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;


Având în vedere prevederile Legii nr. 273/2006 privind finanţele publice locale, cu modificările şi completările ulterioare, prevederile Legii nr. 98/2016 privind achiziţiile publice, cu modificările și completările ulterioare, precum şi prevederile Hotărârii de Guvern nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare;

Având în vedere Hotărârea Consiliului Local Sighișoara nr. 129/30.07.2015 privind însuşirea şi aprobarea documentaţiei tehnico-economice şi a documentaţiei pentru obţinerea avizelor şi a certificatului de urbanism, pentru obiectivul de investiţii – Sistem de semaforizare cu funcţionare sincronă pentru realizarea corelării de tipul „undă verde”, amplasat pe drumul E 60 ce străbate municipiul Sighişoara;

Având în vedere întocmirea proiectului tehnic și actualizarea devizului general pentru obiectivul de investiții: “Sistem de semaforizare cu funcţionare sincronă pentru realizarea corelării de tipul „undă verde”, amplasat pe drumul E 60 ce străbate municipiul Sighişoara”, sens în care se impune și actualizarea parametrilor tehnico-economici;


Văzând procesul - verbal cu nr. 14.546/21.05.2018 al Comisiei Tehnico-Economice, prin care s-a analizat şi s-a avizat favorabil proiectul tehnic pentru obiectivul de investiţii: “Sistem de semaforizare cu funcţionare sincronă pentru realizarea corelării de tipul ”undă verde”, amplasat pe drumul E 60 ce străbate municipiul Sighişoara”;

Văzând Raportul de specialitate al Serviciului Tehnic, Investiţii - Urmărire Contracte, Monitorizare Servicii de Utilităţi Publice, înregistrat cu nr. 19.694/10.07.2018, prin care se propune însuşirea şi aprobarea proiectului tehnic și actualizarea parametrilor tehnico-economici pentru obiectivul de investiții: ”Sistem de semaforizare cu funcţionare sincronă pentru realizarea corelării de tipul „undă verde”, amplasat pe drumul E 60 ce străbate municipiul Sighişoara”, îndeplinindu-se prevederile legale în acest sens;
           Având în vedere avizele favorabile ale tuturor comisiilor pe domenii de specialitate;

În temeiul prevederilor art. 36 alin. (2) lit. b, alin. (4) lit. d, art. 45 alin. (2) şi a art. 115 alin. (1) lit. b din Legea nr. 215/2001, Legea administraţiei publice locale, republicată, cu modificările şi completările ulterioare, 

         H O T Ă R Ă Ş T E:
           Art. 1. Se însuşeşte şi se aprobă proiectul tehnic și actualizarea parametrilor tehnico-economici pentru obiectivul de investiţii: “Sistem de semaforizare cu funcţionare sincronă pentru realizarea corelării de tipul „undă verde”, amplasat pe drumul E 60 ce străbate municipiul Sighişoara”, având valoarea totală a investiţiei de 1.091.911,86 lei (fara T.V.A.), din care C+M 796.157,33 lei (fara T.V.A.).                
           Art. 2. Cu ducerea la  îndeplinire a prevederilor prezentei hotărâri se încredinţează Primarul Municipiului Sighişoara, Viceprimarul Municipiului Sighișoara, Biroul Buget, Contabilitate, Salarizare - Direcţia Economică, Biroul Achiziții, Accesare Fonduri Europene, Management Proiecte şi Serviciul Tehnic, Investiţii - Urmărire Contracte, Monitorizare Servicii de Utilităţi Publice din cadrul Municipiului Sighișoara.

           Art. 3. Prin grija Secretarului Municipiului Sighişoara – Bizo Anca, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

      Ștefănescu Constantin
                                Contrasemnează/Avizat pentru legalitate

                   SECRETAR,



                     Bizo Anca

(Prezenta s-a adoptat cu 17 voturi ”pentru” și 1 ”abținere”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;

  2 ex Serviciul Tehnic, Investiţii - Urmărire Contracte, Monitorizare Servicii de Utilităţi Publice;

  1 ex. Biroul Buget, Contabilitate, Salarizare – Direcția Economică;

  1 ex. Biroul Achiziții, Accesare Fonduri Europene, Management Proiecte.

10 ex.
B.A. 

